  Туспуктэм: Татьяна Пунгина Наталия Сильвестрова Ижкарын Кызьпу арамаысь ярдурез умоятонэз 2024-тӥ арлы выжтӥзы. Со сярысь журналистъёслы Удмуртиысь лэсьтӥськонъя но жилищно-коммунальной возёсъя министр Ришат Ибрагимов ивортӥз. « Ми пыдын ветлон сюресъёстӥ, кудъёсаз ужъёсты быдэстоно, ортчимы но йылпумъянэ вуимы: со ужъёсты азьло радлыкъя быдэстыны пайдатэм луоз. Ми ужан люкетъёсты выльысь радъямы но кызьы зэмзэ кулэ луыны каримы, пыдын ветлон интыез лэсьтомы ярдурез али умоятытэк » Ришат Ибрагимов Удмуртиысь лэсьтӥськонъя но жилищно-коммунальной возёсъя министр 2023-тӥ арын ветлон сюресъёсты но ошмесэз умоятон шуркынмонозь мыноз. Ужъёсты «Жилье и городская среда» йӧскалык ӵектос улсын быдэсто. Тодэ вайытом, Кызьпу арамаез умоятыны 2022-тӥ арын коньывуонэ кутскизы, нош шуркынмонэ ужъёсты дугдытӥзы. Тегъёс: умоятон Кызьпуарама Ижкар Удмуртия  